Monda Juda Kongreso

eta|maldekstra|Tony Blair kaj la Monda Juda Kongreso en Jerusalemo, junio 2011
eta|maldekstra|La Tria Monda Juda Kongreso en Ĝenevo, 1953
eta|dekstra|Parolas Prezidanto Nahum Goldmann dum la Monda Juda Kongreso en Jerusalemo en 1975. Sidanta de la dekstro: la Israela Ĉefministro Jicĥak Rabin
La Monda Juda Kongreso estis fondita en Ĝenevo, Svislando, en aŭgusto 1936 kiel internacia federacio de judaj komunumoj kaj organizaĵoj. La ĉefa celo de la Monda Juda Kongreso estas agi kiel "la diplomatia brako de la juda popolo". Membreco en la Monda Juda Kongreso eblas al ĉiuj judaj grupoj aŭ komunumoj, sendepende de la sociaj, politikaj aŭ ekonomiaj ideologioj de la ŝtato gastiganta la grupon aŭ komunumon. La sidejo de la Monda Juda Kongreso estas en Novjorko, Usono, kaj la organizaĵo subtenas pliajn internaciajn oficejojn en Bruselo (Belgio), Jerusalemo (Israelo), Parizo (Francio), Moskvo (Rusio), Bonaero (Argentino) kaj Ĝenevo (Svislando). Ekde la jaro 1947, la organizaĵo havas specialan konsultan statuson ĉe la Ekonomia kaj Socia Konsilio de Unuiĝintaj Nacioj. En 1986 fondiĝis aparta kontinenta sekcio por judaj grupoj aŭ komunumoj en Eŭropo, la Eŭropa Juda Kongreso, kiu proksime kunlaboras kun la tutmonda organizaĵo.

Alvokoj
La 17-an de aŭgusto, dum la ribelo de Varsovio, "Głos Starego Miasta" (Voĉo de Malnova Urbo) publikigis depeŝon pri tuja helpo de liberigitaj judoj el KL Warschau al la Monda Juda Kongreso.

Vidu ankaŭ
 Szmul Zygielbojm

Kategorio:Judismo
Kategorio:Internaciaj organizaĵoj
Kategorio:Neprofitcelaj organizaĵoj